Arkivsak-dok. 59 - 16 

Saksbehandler: John Herveland

Behandles av: Møtedato:

Sandnes Eiendomsselskap KF 26.04.2016

**Orienteringssak – Sandnes Eiendomsselskap KFs oppdrag knyttet til bygging av nytt lager for Sandnes havn KF.**

**Saksopplysninger:**

Sandnes eiendomsselskap KF (SEKF) er engasjert for å ivareta prosjektlederrollen og bistå med anskaffelsestjenester i prosjekt der et skal bygges nytt lager på Somaneset for Sandnes havn KF.

Prosjektet omfatter bygging av et lagerbygg på ca. 1400 m2.

Bygget inngår i Sandnes havn KFs bygningsportefølje og er således ikke underlagt samme krav til rapporteringsprosedyre som byggeprosjekt i regi av Sandnes Eiendomsselskap KF.

Av den grunn har en avtalt med Sandnes havn KF at det ikke bli lagt frem K0 og K2 til styret i Sandnes Eiendomsselskap KF, men en legger inn prosjektet i prosjektoversikt og rapporterer månedlig ift. framdrift og kostnader når kontrakt er inngått og budsjett er endelig fastsatt. Dette for å synliggjøre Sandnes Eiendomsselskap KFs ressursbruk og håndtering av prosjektet.

Budsjettansvaret for prosjektet ligger hos styret i Sandnes havn KF.

Prosjektet er planlagt lyst ut på totalentreprise i vår og lov om offentlige anskaffelser blir fulgt. Alle kontrakter blir inngått mellom lavbyder og Sandnes havn KF.

**Forslag til vedtak:**

* Saken tas til orientering.

Sandnes Eiendomsselskap KF, 19.04.2016

Torbjørn Sterri

daglig leder